Fine Line
Fine Line – antrasis anglų atlikėjo ir dainų autoriaus Harry Styles studijinis albumas, išleistas 2019 m. gruodžio 13 d. Jam pristatyti išleisti septyni singlai: „Lights Up“, „Adore You“, „Falling“, „Watermelon Sugar“, „Golden“, „Treat People With Kindness“ ir „Fine Line“. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 478 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas antruoju atlikėjo įrašu, pasiekusiu šią viršūnę. „Fine Line“ taip pat pasiekė aukštas vietas daugelio kitų šalių reitinguose, tarp jų – ir antroji vieta Jungtinėje Karalystėje bei pirmoji Lietuvoje. 2021 m. vykusiuose „Grammy“ apdovanojimuose daina „Watermelon Sugar“ laimėjo apdovanojimą už geriausią solinį popmuzikos atlikimą, o daina „Adore You“ nominuota geriausio vaizdo klipo kategorijoje bei pats albumas – geriausio vokalinio pop albumo. 2020 m. žurnalas „Rolling Stone“ albumui skyrė 491–ąją vietą savo visų laikų geriausių albumų sąraše.